Jelaskan Kebun dan alam sekitar dari Kebun dalam bahasa melayu

Para pekebun boleh meningkatkan atau merosakkan taraf alam sekitar di sekeliling bergantung kepada pengurusan taman. Kerosakan-kerosakan berpotensi termasuk kemusnahan habitat dalam pembinaan kebun atau bangunan berkaitan, kemusnahan habitat secara tak terus melalui pemerolehan bahan-bahan binaan, kematian makhluk-makhluk dalam atau luar kebun itu sendiri serta pengaruh negatif kepada perubahan iklim akibat pengeluaran gas rumah hijau daripada perkebunan.

Kejadian perubahan iklim bakal memiliki kesan terhadap kebun-kebun, dengan beberapa kajian mendapati kebanyakan kesan ialah natijah-natijah yang buruk.

Selain itu, kebun-kebun juga menyumbang terhadap perubahan iklim melalui kultivasi tanah secara berlebihan atau memusnahkan bahan-bahan karbon dalam tanah, dan pembakaran sisa-sisa kebun dalam unggun api. Penggunaan bahan api fosil dalam mesin-mesin pengurusan serta penggunaan eletrik bersumberkan bahan tersebut juga menjadi penyumbang lazim. Pemampatan tanah dan menjadikan kawasan tanah sebagai kawasan anaerob pula menggalakkan pengeluaran metana. Di samping itu, pengeluaran nitrus oksida boleh berlaku akibat penggunaan baja nitrogen yang berlebihan.